Document ID: 32005D0610

KOMISIJAS LĒMUMS
(2005. gada 9. augusts)
par ugunsdrošības klašu noteikšanu noteiktiem būvizstrādājumiem
(izziņots ar dokumenta numuru K(2005) 2925)
(Dokuments attiecas uz EEZ)
(2005/610/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem (1), un jo īpaši ar tās 20. panta 2. punktu,
tā kā:
(1)
Direktīva 89/106/EEK paredz, ka, lai ņemtu vērā dažādus aizsardzības līmeņus būvdarbos valsts, reģiona vai vietējā līmenī, skaidrojošajos dokumentos nepieciešams ieviest dalījumu klasēs, kas atbilstu izstrādājumu tehniskajiem rādītājiem attiecībā uz katru pamatprasību. Šie dokumenti ir publicēti kā “Komisijas paziņojums attiecībā uz Direktīvas 89/106/EEK skaidrojošajiem dokumentiem (2)”.
(2)
Attiecībā uz ugunsdrošības pamatprasībām skaidrojošajā dokumentā Nr. 2 uzskaitīti vairāki savstarpēji saistīti pasākumi, kas kopumā definē ugunsdrošības stratēģiju, ko dalībvalstis var izstrādāt dažādos veidos.
(3)
Viens no šādiem skaidrojošajā dokumentā Nr. 2 norādītajiem pasākumiem ir uguns un dūmu rašanās un izplatīšanās ierobežošana noteiktā platībā, ierobežojot būvizstrādājumu potenciālu veicināt ugunsgrēka tālāku izplatīšanos.
(4)
Šīs ierobežošanas līmeni var izteikt tikai ar izstrādājumu dažāda līmeņa ugunsdrošības raksturlielumiem to gala pielietojumā.
(5)
Panākot saskaņotu risinājumu, iedalījums klasēs tika noteikts ar Komisijas 2000. gada 8. februāra Lēmumu 2000/147/EK (3), ar ko ievieš Padomes Direktīvu 89/106/EEK attiecībā uz būvizstrādājumu ugunsdrošības klasifikāciju.
(6)
Noteiktiem būvizstrādājumiem ir nepieciešams izmantot ar Lēmumu 2000/147/EK noteikto klasifikāciju.
(7)
Daudzu būvizstrādājumu un/vai būvmateriālu ugunsdrošības raksturlielumi saskaņā ar Lēmumā 2000/147/EK paredzēto klasifikāciju ir vispāratzīti un pietiekami labi zināmi par ugunsdrošību atbildīgajām iestādēm dalībvalstīs, tādēļ šie konkrētie raksturlielumi nav jātestē.
(8)
Izstrādājumi tika izvērtēti, vadoties, attiecīgā gadījumā, no to gala pielietojuma.
(9)
Šajā lēmumā paredzētie pasākumi ir saskaņā ar Būvniecības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Būvizstrādājumi un/vai būvmateriāli, kuri atbilst visām ugunsdrošības prasībām un kuri nav atkārtoti jātestē, norādīti pielikumā.
2. pants
Īpašās klases, kuras jāpiemēro dažādiem būvizstrādājumiem un/vai būvmateriāliem saskaņā ar ugunsdrošības klasifikāciju, kura pieņemta ar Lēmumu 2000/147/EK, ir norādītas šā lēmuma pielikumā.
3. pants
Šis lēmums ir adresēts dalībvalstīm.
Briselē, 2005. gada 9. augustā

Labels: 1
20
7
3
0